ወይዘሮ ኣየሽ፡ እዚ ናይ ሕጊ ሕቶ ኢኺ ትሓትኒ ዘለኺ። በቲ ዘለኒ ግንዛበ ግን ኣነ ወኪል ህዝቢ ክሰዕ ዝኾንኩ ካብ ውክልናይ ክለዓል ወይ ዘይክሳተፍ ዝኽእል ብኽልተ መገዲ እዩ ኢለ እየ ዝኣምን። ሓደ እቲ ዝወከለኒ ህዝቢ ኣይትውክለናን ኢሉ ኣመኔትኡ እንተልዒሉ። ምኽንያቱ እቲ ዝወከለኒ ህዝቢ ንኣና ክተድምጽልና፣ ጸገምና ክተቕርብልና ኣይኽኣልክን ብዝብል ወይ ካልእ ጸገማት እንተሃልዩኒ ርእዩ እቲ ህዝቢ ኣመኔትኡ እንተኣልዒሉ ከቋርጽ ግዴታ ኣለኒ። ምኽንያቱ ናብ ባይቶ ድሕሪ መምእታውካ ዘሎ ስልጣን ናይ ህዝቢ'ዩ ኢለ እየ ዝኣምን። ብኻልእ መዳይ፡ እቲ ቤት ምኽሪ ኣብ ሓሙሽተ ዓመት እዩ ዘእክል። በቲ ዝነበረ ንቡር ኣካይዳ በብሓሙሽተ ዓመት እናተመረጸ፡ ካልኣይ እንተዘይተመሪጽካ ትወጽእ። ናይ ሎሚ ዘበን ግን ፍሉይ ዝገብሮ፡ 6ይ ሃገራዊ መረጻ ምድላው እናተገብረ እናሃለወ ኣብ ዓለም ለበዳ ሕማም ኣጋጢሙ፤ ኣብ ዓድና'ውን ኣትዩ። ብሕልፊ ካብ መጋቢት ክሳብ ሚያዚያ ወርሒ ኣብ ዘሎ ግዜ ኣብቶም ዝዓበዩ ሃገራት ብኣሽሓት ዝቑጸሩ ሰባት ዝሞትሉ ዘስግአ ኩነታት ስለ ዝነበረ፡ ኣብ ኢትዮጵያ እዚ እንተተኸሲቱ እንታይ ኢና ክንገብር ዝብል ቅልውላው ዝነበረሉ ወቕቲ ሃገራዊ ቦርድ መረጻ፡ ህዝቢ ዘስግእ ኩነታት ስለዘሎ፡ ብኹሉ ኩርናዕ ሃገርና ተንቀሳቒሰ እቲ ግቡእ ምድላው መረጻ ከጸግመለይረ'ዩ፤ ስለዚ ምርጫ ይናዋሕ ኢሉ ናብ ባይቶ ወከልቲ ህዝቢ ብዘቕረቦ ሓሳብን ተቐባልነት ረኺቡ ናብ ቤት ምኽሪ ፌደሬሽን ቐሪቡ። እቲ ቤት ምኽሪ ድማ፡ ምስቶም ዝነበሩ ጸገማት ኣብ ግምት ብምእታው ውሰነ ኣሕሊፉ፤ ምስቲ ኣብታ ሃገር ዘሎ ወድዓዊ ኩነታት እቲ መረጻ ክናዋሕ ክኢሉ'ዩ። ስለዚ እቲ ኣነ ካብ ቤት ምኽሪ ክወጽእ ኣለኒ ኢለ ዝሓስቦ ህዝቢ ኣመኔትኡ እንተኣልዒሉን ናይ ምርጫ ዘመን እንተኣብቂዑን'ዩ። እዚ ድማ ገና ስለ ዝተናውሐ ኣነ እቲ ህዝቢ ዝሃበኒ ኣመኔታ ተቐቢለ ቀጺለ፡ ንቐጻሊ ኣብ ዝግበር መረጻ ምስተመረጸ ሓላፍነትና ምስ ኣረከብና እየ ሐላፍነተይ ዝውድእ ዝብል እምነት ስለ ዘለኒ፡ ነዚ ሒዘ እየ ኣትየ። ምንጪ ስእሊ, YAYESH ቢቢሲ፡ መንግስቲ ትግራይ፡ እቲ ትማሊ ዝተኻየደ መኽፈቲ ጉባኤ ክልቲኡ ኣብያተ ምኽሪ ዘይሕጋዊ'ዩ ብምባል ኣይተቐበሎን። ልክዕ ድዩ?
